         


                                                                                                        Eelnõu

NARVA LINNAVALITSUS

K O R  R A L D U S

Narva                                                                                   
                  __.10.2022 nr _______          

Aktsiaseltsi Narva Vesi

aktsiakapitali suurendamine

1. ASJAOLUD JA MENETLUSE KÄIK

05.10.2022.a. jõustus AS Narva Vesi aktsionäride üldkoosoleku otsus, millega otsustati suurendada AS Narva Vesi aktsiakapitali uute aktsiate väljalaskmisega, ning lasta välja 317 uut aktsiat nimiväärtusega 1917,30 eurot iga aktsia eest. Aktsiakapitali suurendatakse täiendava rahalise sissemaksega 607 784,10 euro võrra. Uute aktsiate märkimisel on aktsionäridel eesõigus  märkida uusi aktsiaid võrdeliselt oma aktsiate nimiväärtuse summaga, st Narva linnal on õigus märkida 316 aktsiat ja teisel aktsionäril Narva-Jõesuu linnal on õigus märkida 1 aktsia. Aktsiate märkimise tähtaeg on 26.10.2022.a. Juhul kui aktsionär ei teosta märkimist eelnimetatud tähtajaks, läheb märkimise õigus teisele aktsionärile, mille peab realiseerima 7 päeva jooksul.    
Võttes arvesse, et Narva Linnavolikogu 17.02.2022.a määrusega nr 5 ja 26.05.2022.a määrusega nr 13 eraldati kokku AS-i Narva Vesi aktsiakapitali suurendamiseks 607 784 eurot ning asjaolu, et Narva linnal kui AS Narva Vesi omanikul peab olema kontroll selle ettevõtte tegevuse üle, on otstarbekas realiseerida eesõigus AS Narva Vesi uute aktsiate märkimiseks, sh tähtajaks märkimata jäänud. 

2. ÕIGUSLIKUD ALUSED

Kohaliku omavalitsuse korralduse seaduse § 30 lõike 1 punkti 3 järgi linnavalitsuse pädevusse kuulub kohaliku elu küsimuste lahendamine ja korraldamine, mis ei kuulu volikogu pädevusse. 

3. OTSUS

3.1 Kasutada Narva linna eesõigust AS Narva Vesi 316 uue aktsia märkimiseks, mis lasti välja AS Narva Vesi 05.10.2022.a jõustunud aktsionäride üldkoosoleku otsusega.

3.2 Kasutada Narva linna eesõigust AS Narva Vesi 1 uue aktsia märkimiseks, mis lasti välja AS Narva Vesi 05.10.2022.a jõustunud aktsionäride üldkoosoleku otsusega, kui Narva-Jõesuu linn ei kasuta oma eesõigust uute aktsiate märkimiseks. 

3.3 Narva Linna Arenduse ja Ökonoomika Ametil tasuda Ameti eelarvelistest vahenditest AS-le Narva Vesi uute aktsiate eest, arvestades märgitud aktsiate arvu ja aktsia nimiväärtust 1917,30 eurot.

4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

